Kenkemė
Kenkemė arba Kengkemė (rus. Кенкеме, Кенгкеме, jak. Кэнкэмэ, Кэҥкэмэ) – upė Rusijoje, vidurio Jakutijoje; Lenos kairysis intakas. Prasideda dvejomis ištakomis Lenos plynaukštės šiaurės rytiniame pakraštyje, teka pradžioje į rytus, vėliau į šiaurę. Didžiausias intakas – Čakyja (168 km; kairysis). Upė užšąla spalio antroje pusėje, atitirpsta gegužės pabaigoje, žiemą peršąla iki dugno.